**Barelové prteky Spišská Teplica – 11.02.2023**

**Organizátor: Občianske združenie Galaxia Spišská Teplica**

**Miesto konania:** Telocvičňa ZŠ Spišská Teplica / Školská 311 /, vchod od školského ihriska

**Dátum konania: 11.02.2023**

**Tel:** 0905 436 993 ,Fogašová Mária

**Prihlášky:** ozgalaxiao@azet.sk

**Riaditeľ pretekov**: Ing. Peter Koržen

**Výpočtové stredisko: zabezpečené**

**Rozhodcovia: Julianna Eschwig Hajts, Diana Dutko Lovašová**

Po skončení barelových pretekov sa uskutočnia SZVJ pre deti do 9 rokov / vrátane /

**I. VŠEOBECNÉ INFORMÁCIE**

**Súťaže** :

1. Súťaž jednotlivcov muži, ženy - kategória S3\*, YR 2\*, J2\*, D2\*,D1\*

2. Súťaž skupín - kategória S3\*, J2\*, D1\*

3. Súťaž dvojíc

**Typy súťaží:**

S3\* kategória senior - povinná zostava 3, technická zostava, voľná zostava

YR 2\*kategória mladý jazdec- povinná zost. 2, technická zostava, voľná zostava

J2\* kategória junior - povinná zostava 2, voľná zostava

D1\* kategória Mladšie deti - povinná zostava 1, voľná zostava

D2\* kategória Staršie deti - povinná zostava 2, voľná zostava

J2\* Skupiny Juniori - voľná zostava

S3\* Skupiny Seniori - voľná zostava

D1\* Skupiny Mladšie deti - voľná zostava

Dvojice - voľná zostava

**II. VŠEOBECNÉ PODMIENKY**

Cviky sa cvičia a hodnotia podľa pravidiel SJF platných od 1.1.2020. Zahŕňa o.i. posun vekovej hranice od 9 do 13 rokov, zmena odskoku v povinnej zostave 2, hodnotenie umeleckého dojmu.

**Výpočet výsledku:**

Bude sa postupovať rovnako ako pri pretekoch SVP avšak bez udelenia známky za koňa.

SVK doporučuje trénerom v prípade zostavovania voľných zostáv využiť viac kreativity, t.j. predvádzané zostavy nemusia byť totožné ako tie, ktoré cvičenci cvičia na preteku na koni. Môžu obsahovať aj obtiažnejšie prvky, ktoré by cvičenci bežne na koni zvládnuť nemuseli. Cieľom je rozvíjať vo voltižéroch kreativitu, poskytnúť im priestor aby sa naučili nové cviky a tak celkovo podporili svoju voltížnu zdatnosť.

**Rozhodcovské listiny rozhodcov 3 a 4 si je potrebné priniesť so sebou.** K stia- hnutiu sú na webstránke [www.voltiz.sk](http://www.voltiz.sk/).

K dispozícii bude jeden nácvičný a jeden súťažný sud.

**III. UZÁVIERKY PRIHLÁŠOK**

Akceptované budú iba prihlášky zaslané do 03.02. 2023na adresu: ozgalaxiao@azet.sk Všetky prihlášky musia byť písomné a musia obsahovať mená cvičencov, ich rok narodenia, kategóriu. Na prihlášky použite excelový súbor „Prihlášky barel pretek“, ktorý je dostupný na webstránke www.voltiz.sk v sekcii Voltížne pravidlá SR.

**IV. ŠPECIÁLNE PRAVIDLÁ**

**Pretekári:**

|  |  |  |
| --- | --- | --- |
| senior | jednotlivci | od 15 r. |
| skupina | bez obmedzenia |
| junior | jednotlivci | 13-18 r. |
| skupina | do 18 r. |
| mladý jazdec | jednotlivci | 16 – 21 r. |
| staršie dieti | jednotlivci | 9-13r. |
| mladšie dieti | jednotlivci | do 9r. |
|  | skupina | do 9r. |
| dvojice |  | bez obmedzenia |

**Poplatky:** Poplatok je 5.- eur

**Strava:** Možnosť objednať obed / kompletné menu / , nahlásiť do 08.02.2023 cena bude včas oznámená . Obedy budú zabezpečené v školskej jedálni ZŠ Spišská Teplica

**V. CENY**

Pre víťazov vecné ceny, / suvenír alebo sladkosť / a stužky.

**VI. REKLAMA**

Je povolená.

**VII. ZODPOVEDNOSŤ**

Všetci účastníci sú osobne zodpovední za škody, ktoré spôsobia sami tretej strane. Usporiadateľ nepreberá žiadnu zodpovednosť za účastníkov pretekov!

**VIII. ČASOVÝ ROZVRH PRETEKOV**

*(organizátor si vyhradzuje právo časových zmien v programe, bude spresnený podľa počtu prihlásených pretekárov)*

***11.02.2023* – sobota**

**8.30** schôdza vedúcich ekíp

9.00 Súťaž jednotlivcov mladšie deti, junior, mladý jazdec, senior, staršie deti – povinná zostava, technická zostava, voľná zostava

Súťaž skupín – voľná zostava

Súťaž dvojíc – voľná zostava

Vyhodnotenie

Rozpis schválený 11. 01. 2023 Za voltížnu komisiu SJF: Pavla Krauspe